Tiviešu valoda
Tiviešu valoda (тыва дыл, izrunā: /tʰɯʋa tɯl/) ir tjurku saimes valoda, kura galvenokārt izplatīta Tivas Republikā, kas atrodas Sibīrijas dienvidos, Krievijas Federācijā. Neliela tiviešu valodā runājošo diaspora dzīvo arī Mongolijā un Ķīnā. Valodā ir daudz aizguvumi no mongoļu valodas, tibetiešu valodas un krievu valodas, piemērām, “Tiva” (tautas un reģiona nosaukums, atvasināts no mongoļu “tuba”, kas nozīmē “zem”).